**עיריית בת ים**

**בקשה לקבלת מידע – RFI**

**מס' 1.23**

**בנושא תכנון הקמה והפעלה של מיצג אורקולי משולב במי ים אשר יוקם במזח בבת ים**

# כללי

* 1. עיריית בת ים (להלן: "**העירייה**"), פונה בזאת לציבור בבקשה לקבל מידע בקשר עם פרוייקט לתכנון הקמה והפעלה של מיצג אורקולי משולב במי ים במזח בת ים ( צומת הרחובות בן גוריון נורדאו בת ים) למשך 30 יום בחודשי הקיץ.
	2. המיצג האורקולי בו העירייה מעוניינת יכלול מופע מים של מזרקות המתנשאות לגובה ויכלול גם מיצגי אור ומוסיקה המשולבים בפעילות המזרקה.
	3. פנייה זו לספקים, בבקשה למידע, נועדה לבירור האמצעים הטכניים הקיימים בשוק הנדרשים לצורך הקמת מיצג אורקולי משולב במי ים ולגיבוש תפיסה המפרידה בין האלמנטים הנותרים באופן קבע בקרקע, והאלמנטים הזמניים לצורך הפעלת המיצג כל זאת כשלב מקדים לפרסום אפשרי של מכרז בנושא.
	4. בקשה זו אינה בבחינת הזמנה להציע הצעות ואינה חלק מהליכי מכרז, לפיכך אין בה כדי ליצור מחויבות כלשהי כלפי מי מהמשיבים לה ואין העירייה מחויבת להתקשר עם מי מהמשיבים לפנייה זו ו/או לפרסם מכרז בנושא. הבקשה נועדה לקבלת מידע כללי בלבד ובעקבותיה תשקול העירייה את המשך פעולותיה בהתאם לשיקולים מקצועיים וענייניים.
	5. העיריה תבחן את המידע שיתקבל ולצורך כך תהא רשאית לפנות אל המשתתפים, כולם או חלקם, לפי ראות עיניה, בבקשה לקבל הבהרות או כל מידע אחר הנוגע לבקשה לקבלת מידע זו, להצגת מצגות והדגמות ככל שנידרש לה.
	6. העירייה לא תתחשב בעצם הגשת מענה או באי הגשת מענה לפניה זו, כשיקול בכל הליך עתידי בקשר עם המקרקעין ולמשיבים לפנייה זו לא יהיו כל טענות בקשר לכך.
	7. המידע שיתקבל עשוי לשמש, בין היתר כעזר להכנת מסמכי המכרז (RFP) במידה והעירייה תחליט לפרסם מכרז, או בכל הליך אחר בהתאם לשיקול דעתה הבלעדי.
	8. העירייה שומרת על זכותה להשתמש במידע אשר יתקבל בעקבות בקשה זו לצורך הרכבת רשימת ספקים פוטנציאליים – הכול לפי שיקול דעתה הבלעדי.
	9. אם יתקיים הליך מכרז בעתיד, תהיה העירייה רשאית לשנות או להוסיף תנאים ודרישות, ובפרט בדבר אופי הפרויקט, תנאי הסף להשתתפות, אמות מידה לבחינת ההצעות וכיוצא בזאת – הכול לפי שיקול דעתה המקצועי ובהתאם לצרכיה.
	10. העירייה תהיה רשאית להעביר כל מידע או נתון שנמסר לה במענה לבקשה זו לכל גורם מטעמה וכן, לעשות שימוש במידע שיימסר במענה לבקשה זו ולמשיבים לא יהיו טענות בגין זכויות יוצרים.
	11. מובהר בזאת כי ההוצאות הכרוכות במסירת המידע יחולו על המשיבים בלבד והמשיבים לא יהיו זכאים לכל פיצוי ו/או גמול בגין מענה לבקשה זו.
	12. העירייה רשאית לבטל בקשה לקבלת מידע זו או לצאת בבקשה חדשה לקבלת מידע, וזאת על פי שיקול דעתה הבלעדי.

# מועדים

להלן פעילויות ומועדים בקשר עם בקשה זו לקבלת מידע:

|  |  |
| --- | --- |
| פעילות | תאריך |
| מועד פרסום הבקשה לקבלת מידע | 4.5.23 |
| שאלות הבהרה  | 10.5.23  |
| המועד האחרון להגשת מענה לבקשה לקבלת מידע | 14.5.2023  |
|  |  |

# מסמכי הבקשה לקבלת מידע

מסמכי בקשה זו לקבלת מידע וכל מסמך אחר הקשור בה מפורסמים באתר האינטרנט של העירייה, בכתובת: <http://www.bat-yam.muni.il/>

# שאלות הבהרה

* 1. שאלות הבהרה בקשר עם בקשה זו לקבלת מידעיועברו לכתובת הדואר האלקטרוני:
	 hanna\_c@bat-yam.muni.il עד למועד הקבוע בסעיף 2 לעיל.
	2. הפניות תכלולנה את שם השואל, שם איש הקשר אצלו, מען הספק, כתובת דואר אלקטרוני ומספר פקס אליהם ניתן להעביר מידע עבורו. בחלקה המהותי, הפנייה תכלול את החלק והסעיף הרלוונטי במסמך אליו מתייחסת שאלת ההבהרה.
	3. [שאלות ההבהרה תועברנה כקובץ Word בלבד.](#_נספח_0.4.1.1_–)
	4. תשובות העירייה לשאלות ההבהרה תפורסמנה, ללא זיהוי השואל, באתר האינטרנט של העירייה בכתובת<http://www.bat-yam.muni.il/>
	5. שאלה שלא קיבלה מענה יראו אותה כאילו נדחתה על ידי העירייה.

# תיאור של הפרויקט והמידע המבוקש

* 1. העירייה מעוניינת לקבל מידע בקשר עם פרוייקט לתכנון הקמה והפעלה של מיצג אורקולי משולב במי ים במזח בת ים ( צומת הרחובות בן גוריון נורדאו בת ים).
	2. המיצג האורקולי בו העירייה מעוניינת יכלול מופע מים של מזרקות המתנשאות לגובה ויכלול גם מיצגי אור ומוסיקה המשולבים בפעילות המזרקה.
	3. פנייה זו נועדה לבירור האמצעים הטכניים הקיימים בשוק הנדרשים לצורך הקמת מיצג אורקולי משולב במי ים ולגיבוש תפיסה המפרידה בין האלמנטים הנותרים באופן קבע בקרקע, והאלמנטים הזמניים לצורך הפעלת המיצג כל זאת כשלב מקדים לפרסום אפשרי של מכרז בנושא.
	4. לאור האמור, מבקשת העירייה לקבל מידע ביחס למזרקות אחרות מסוג זה שהוקמו בערים אחרות ברחבי הארץ.

# המענה לבקשה לקבלת מידע

המשיבים, מתבקשים בתשובותיהם להתייחס לנקודות הבאות:

* 1. מהם רכיבי המערכת הנדרשים לצורך הקמת מיצג אורקולי משולב במי ים?
	2. מהם הרכיבים הקבועים בקרקע אשר נותרים במקרקעין גם לאחר תום הפעלת המיצג ואשר ניתן לעשות בהם שימוש גם בשנים הבאות ?
	3. מהם הרכיבים הזמניים הנדרשים לצורך הפעלת המיצג ?
	4. מהם אומדני העלויות הכרוכים בתכנון הקמה והפעלה של מיצג כגון דא, ומהי החלוקה הכספית בין רכיבי קבע לרכיבים אשר מסולקים מהאתר עם סיום המיצג?
	5. ככל הנוגע לתשתיות קבע ככל שקיימות כאלו במיצג שכזה- האם ישנם חומרים בשוק העמידים לסביבה ימית ואשר ניתן לעשות בהם שימוש גם בשנים הבאות ?
1. האם במיצג שכזה מקובל לתת אחריות על רכיבי הקבע שהוטמנו בקרקע ( ככל שיש כאלו) לתקופה שמעבר לתקופת הצגת המיצג, ואם כן למה זמן ?
2. מה היא עלות המוערכת להפעלה יומית של המיצג ?
3. מהי העלות המוערכת להפעלת המיצג לתקופה של 30 יום ?
4. מי מספק את החשמל להפעלת המיצג ?
5. האם נדרשת שמירה על האיזור בזמן ההפעלה ולאורך כל שעות היום ?
6. כל מידע נוסף העשוי לסייע לעירייה בקבלת החלטה אודות אופי הפעילות במתחם.

# מידע נוסף ומסמכים שיש לצרף

* 1. על מנת שהעירייה תקבל את המידע הדרוש לה, כאמור בסעיף 6 לעיל, מתבקשים המשיבים לצרף למענה (**נספח א'** לפניה זו לקבלת מידע) את המידע/המסמכים הבאים:
		1. פרופיל המשיב, לרבות שם המשיב, כתובתו ופרטי התקשרות עמו.
		2. פירוט ניסיון המשיב בהקמה והפעלת מיזמים מהסוג נשוא הבקשה לקבלת מידע תוך התייחסות האם הקים או הפעיל, מספר שנים בהם מקים ו/או מפעיל מיזמים כאמור, תוך פירוט הניסיון, וכו'.

# אופן הגשת המענה לבקשה

* + 1. מענה לבקשה לקבלת מידע יוגש לא יאוחר מהמועד הרשום לעיל בטבלת הפעילויות והמועדים כ"המועד האחרון להגשת מענה לבקשה לקבלת מידע", סעיף 2 לעיל.
	1. המענה לבקשה לקבלת מידע יוגש באמצעות דוא"ל בכתובת

kolkore@bat-yam.muni.il, עבור RFI מס' 1.23.

בכבוד רב,

צביקה ברוט

ראש עיריית בת ים

**נספח א'**

**מענה לבקשה לקבלת מידע (RFI)**

שם מלא של המשתתף (באותיות דפוס): \_ֹֹֹֹֹ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ֹֹֹֹ

תאגיד משפטי: שותפות/חברה/אחר: נא לפרט\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מס' ת.ז. או מס' רישום של התאגיד \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ֹ\_\_\_\_

שמות ומספרי הזיהוי של המוסמכים לחתום בשם המציע:

שם \_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_

שם \_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_

שם \_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_

כתובת המשתתף: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טלפון:\_\_\_\_\_\_\_\_\_\_\_\_\_\_\_\_\_

נציג המשתתף: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

פרטי יצירת קשר עם נציג המשתתף (מספר טלפון, טלפון נייד)\_\_\_\_\_\_\_\_\_\_\_\_\_\_\_\_\_\_\_\_

פירוט ניסיון המשתתף:

מס' שנות ותק: \_\_\_\_\_\_\_\_

**[יש לפרט ככל הניתן, במסמך מצורף]**

**\*ניתן ורצוי לצרף כל מידע נוסף אודות התחום נשוא הפניה וכן אודות המשתתף וניסיונו בתחום**

תאריך: \_\_\_\_\_\_\_\_\_\_\_\_\_\_\_ חתימה מלאה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_